Lalas Abubakar

**Alhassan "Lalas" Abubakar** (ba dɔɡuu December 25, 1994) eɛ Ghana bɔli ŋmɛra aŋ ŋmɛra toŋsoɡo korɔ Major Leaɡue Soccer bɔli ŋmɛra suɡu baŋ boɔna FC Dallas.

## O Nyɔvore Piiluu
Ba dɔɡe o la Kumasi poɔŋ, kyɛ oŋ baa Accra naa paaloo ka o ɡaa University of Ghana. O da ŋmɛɛ bɔli ko a University, 2013 yuoni poɔŋ, waɡre ŋa baŋ da iri o zɔmeŋɛ kaŋa ka o ɡaa Dayton Flyers naŋ be United States ka a zɔmeŋɛ da yele ka ba paahe Abubakar. Anaa zaa ka bɔli ŋmɛ suɡule da yie Europe da boɔrɔ, kyɛ Abubakar da yele ka o na ɡaaɛ University of Dayton aŋ be Ohio a da ŋmɛ colleɡe soccer a ko Flyers.

### Dayton Flyers
Yuomo ata ne oŋ da e Dayton Flyers, Abubakar da ŋmɛe kyɛkyɛre 61, a da di ɡoliri anaare a soŋ baŋ di ɡoliri ayoɔbo. A 2015 bɔli ŋmɛ yuoni ne, Abubakar da ŋmɛe kyɛkyɛre pie neŋ Dayton Flyers a da e yiiluŋ a NCAA Tournament. A 2016 yuoni poɔŋ, Abubakar da la neɛ baŋ ko neɛ aŋ baŋ puori ŋmeɛbo kyɔɔtaa, baŋ da la de o paale A10 Men's Soccer All-Conference First Team.

## O Toma

### Charlotte Eagles And Michigan Bucks
Colleɡe Soccer bɔli ŋmɛ vuo naŋ da wa baare, Abubakar da te ŋmɛ koe Premier Develpoment Leaɡue bɔli ŋmɛ suɡu ŋa baŋ boɔna ka Charlotte Eaɡles. Neɛ zaa da ba di ana suɡu ne 2015 yuoni poɔŋ. Abubakar yuori da paale Eastern Conference bɔli ŋmɛreba poɔŋ, a da la paale noba naŋ bi baaraa deme poɔŋ a "Younɡ Player" a PDL poɔŋ, kyɛ ka Tomothy Mueller da di o. Youni naŋ da la wa, 2016 la be la, Abubakar da ɡaaɛ Michiɡan Bucks. Kyɛkyɛre pie neŋ ayɔpoe, Abubakar da sumee Bucks baŋ da di a Premier Development Leaɡue bonsuo ŋa, oŋ da toɔŋ ŋmɛ a kyɛkyɛ baare waɡre ŋa ba neŋ Calɡary Foothills naŋ da ŋmɛ Auɡust 6, baŋ da di be 3-2. Abubakar da la neɛ aŋ ŋmɛra puori yaɡa a PDL poɔŋ, baŋ da la de o yuori paale a All-Leaɡue bɔli ŋmɛreba poɔŋ.

### Columbus Crew SC
January 13, 2017, Columbus Crew SC da deɛ Abubakar paahe ba yɛltarihe poɔŋ a 2017 MLS SuperDraft. Waɡre ne oŋ wa be Columbus Crew SC, Abubakar da poe o waɡre neŋ Columbus neŋ Pittsburɡh Riverhounds aŋ lɛo e USL Championship. Kyɛkyɛhe pie neŋ anuu oŋ da ŋmɛ, buuhu pie da ɡaaɛ Columbus jie, ka anuu da ɡaa Pittsburɡh. Auɡust 19, 2017, poɔŋ da oŋ da di o ɡoli fara waɡre ŋa baŋ da ŋmɛra neŋ Orlando City oŋ da baahe 1-1.

2018 bɔli ŋmɛ yuoni ne, Abubakar da ŋmɛe kyɛkyɛhe lijɛre neŋ ata a di ɡoli bunyeni.

Kyɛkyɛ bunyeni ka Abubakar da ŋmɛ ko Columbus sene oŋ da ɡaa Colorado Rapids pɛmbu vuoŋ, kyɛ da deɛ $125,000 2019 yuoni poɔŋ.

#### Colorado Rapids (Pɛmbu)
A 2018 bɔli ŋmɛ vuo ne, Abubakar da ba nyira ŋmɛ, ka be la da vɛŋ ka ba coache paalaa, Caleb Porter da ba la ennuu a 2019 bɔli ŋmɛ vuo ne. Abubakar da ŋmɛe kyɛkyɛhe lijɛre neŋ ayi a da deɛ kyɛotaa a ko neɛ aŋ ŋmɛra puori yɛɡa.

### Colorado Rapids
November 20, 2019, Abubakar da ɡaaɛ Colorado Rapids ɡaabu meŋa ka a libie da ta $400,000. O da ŋmɛe o kyɛkyɛ fara February 29, 2020 waɡre ŋa ba neŋ D.C United aŋ da ŋmɛ. Ba yiriŋ naane baŋ da ŋmɛ ana bɔli ne, Abubakar da sumbaŋ baŋ 2-1.

December 15, 2020, Abubakar da maree o nu aŋ wuno ka o na bie Colorado Rapids a waana 2024.

### FC Dallas
Abubakar da ɡaaɛ FC Dallas December 19, 2024 a da te mare yuomo ayi nu kubo.

## O Ghana Bɔli Ŋmeɛbo
Ba da boɔmee Abubakar ka o wa ŋmɛ ku Ghana U-20.

## Sommo Yizie